stanford-oval/wikipedia huggingface dataset:
ילדה של אמונה
הרכב > שירים

השיר "עוד יום" הוא דואט בין אודיה לראפר והמפיק הישראלי טליסמאן. השיר נכתב על ידי השניים יחד עם טל קסטיאל. טליסמאן ציין כי השיר הוא אחר מההוצאות הנדירות שלו שבו הוא מופיע בשיר שהוא לא היה שותף בהפקה שלו. השיר "עוד יום" משקף את הכאב והקושי שבמערכת יחסים מסובכת ובלתי מתפקדת. השיר משתמש בציניות, רפרנסים תרבותיים ושפה עשירה כדי להביע רגשות של תסכול, אובדן ודיכאון, תוך שהוא משלב גם הומור שחור. השיר "בן אדם" עוסק בהתמודדות עם קשיים נפשיים וחיפוש אחר גאולה פנימית, תוך שילוב בין מרכיבים של אמונה דתית וקריאה להתעוררות. בשיר, אודיה מבקרת את העולם החומרי והמרדף אחרי הצלחה, ומבקשת למצוא משמעות עמוקה יותר בחיים דרך חיבור לרוחניות ולתובנות של תקווה ואמונה. בפזמון השיר נכלל הפיוט הספרדי "בן אדם מה לך נרדם" אותו נוהגים לומר בסליחות, מה שמשתלב עם עיתוי ההוצאה של האלבום.
השיר "ילדה של אמונה" כולל ביקורת על זמרות מהתעשייה שמחקות את סגנונה.
השיר "עובד בכפר" מתמקד במערכת יחסים שהייתה רוויית כאב וקושי, אך עם זאת גם בעוצמה הרגשית. הוא מתאר תהליך של התמודדות, פרידה והשלמה עם הסוף של מערכת היחסים. השיר "לילה טוב" מתאר תחושות של חוסר שקט, בלבול ובדידות בעולם כאוטי. בשיר אודיה מתארת מצבים אישיים מורכבים, כמו ריחוק מאביה, יחד עם השקפה על המצב החברתי והביטחוני בישראל.
רשימת רצועות

| ילדה של אמונה> מס' | ילדה של אמונה> שם | ילדה של אמונה> מילים | ילדה של אמונה> לחן | ילדה של אמונה> הפקה | ילדה של אמונה> משך | ילדה של אמונה>  | ילדה של אמונה>  | ילדה של אמונה>  | ילדה של אמונה>  |
| --- | --- | --- | --- | --- | --- | --- | --- | --- | --- |
| 1. | קריוקי פסנתר בסלון  | אודיה אזולאי | אודיה אזולאי וגל אדם | גל אדם | 3:16 |  |  |  |  |
| 2. | עוד יום (עם טליסמאן)   | אזולאי, טל בן נון וטל קסטיאל | אזולאי, טל בן נון, טל קסטיאל, עדן אטד ורז קופרמן | עדן אטד ורז קופרמן | 2:45 |  |  |  |  |
| 3. | בן אדם  | אזולאי, צליל קליפי, אלמוג קריאף ונדב אהרוני | אזולאי, צליל קליפי, אלמוג קריאף ונדב אהרוני | נדב "נאבי" אהרוני | 3:13 |  |  |  |  |
| 4. | הטוב הרע ועודיה (עם איזי וליעד מאיר)   | אזולאי, ליעד מאיר, נתי אבידן, ארז שרון וירדן פלג | אזולאי, ליעד מאיר, ארז שרון וירדן פלג | ג'ורדי | 3:02 |  |  |  |  |
| 5. | ילדה של אמונה  | אזולאי ושי הורוביץ | אזולאי ושרק | מתן דרור | 2:59 |  |  |  |  |
| 6. | כשראיתי אתכם יחד  | אלויה שיר | יווני | אופיר כהן ואור כהן | 4:15 |  |  |  |  |
| 7. | לילה לא רגוע  | אופיר כהן, אזולאי ותמיר צור | אופיר כהן, אזולאי ותמיר צור | תמיר צור | 3:03 |  |  |  |  |
| 8. | לונדון  | אזולאי וקסטיאל | אזולאי, קסטיאל, אטד וקופרמן | אטד וקופרמן | 2:50 |  |  |  |  |
| 9. | עובד בכפר  | רון ביטון, מאור שטרית ואזולאי | רון ביטון, מאור שטרית ואזולאי | מאור שטרית | 3:02 |  |  |  |  |
| 10. | לילה טוב  | אזולאי, קסטיאל ובן נון | אזולאי, קסטיאל, בן נון, אטד וקופרמן | אטד וקופרמן | 2:29 |  |  |  |  |
| 11. | יכולה לבד  | אזולאי וקסטיאל | אזולאי, קסטיאל וקופרמן | אורי שכיב | 1:47 |  |  |  |  |
| 12. | ביי  | אזולאי וקסטיאל | אזולאי, קסטיאל ואטד | אטד וקופרמן | 3:29 |  |  |  |  |
| 13. | אסטרולוגים רבנים  | אזולאי, עדן אטד, רז קופרמן, בן נון וקסטיאל | אזולאי, אטד, רז קופרמן, בן נון וקסטיאל | אטד וקופרמן | 2:37 |  |  |  |  |
| משך כולל: | משך כולל: | משך כולל: | משך כולל: | משך כולל: | 38:52 |  |  |  |  |
הערות שוליים

↑  אסי גל, 3 אודיות, 2 אלבומים על פרידה ואחד אלוהינו, באתר חדשות 13, 11 בספטמבר 2024
↑  גל אדם, עדן אטד, רז קופרמן, נדב אהרוני, ג'ורדי, מתן דרור, אופיר כהן, אור כהן, תמיר צור, מאור שטרית ואורי שכיב
1 2 3 4 5  גיל משעלי, ‏אודיה משחררת אלבום חדש: "ילדה של אמונה", באתר ‏מאקו‏, 8 בספטמבר 2024
1 2  העתיקה? אודיה מותקפת ברשת, באתר ישראל היום, 8 בספטמבר 2024
↑  אודיה חוגגת יום מאושר: "מה שיוצא מהלב נכנס אל הלב", באתר אייס, 8 בספטמבר 2024
↑  שניים עד ארבע עם רון שלום ויואב כהן, טליסמאן, האחראי על פתיח התוכנית, סיפר על שיתוף הפעולה עם אודיה בשיר החדש שהוציא איתה - 'עוד יום': "היא פשוט בן אדם זהב, והיא קלילה ועמוקה", באתר 103FM, ‏8 בספטמבר 2024
| אודיה |
| --- | --- | --- |
דיסקוגרפיה ‏•‏‏ שירים
| אלבומי אולפן | אור • האמת • ילדה של אמונה |  |
| מיני-אלבומים | חרבות ברזל |  |
| סינגלים | "אור" • "מה אשיב לך" • "נצנצים" • "על מה בנים חושבים בלילה" • "אם הייתי צריכה" • "תשבור לי ת'לב" • "אינטלקטוערס" • "האמת" • "מאמי" • "בלילות" • "אני פה" • "אינטלקטוערסית" / "הזוג המלכותי" • "תהמר עליי" • "חורף 23" • "צמוד צמוד" • "בן אדם" • "עובד בכפר" • "הטוב הרע ועודיה" • "את לא יודעת כמה שאני אוהב אותך" • "מי אוהב אותך יותר ממני" • "רוקדת מול כולם" |  |
מזכיר החינוך של ארצות הברית

| --- | --- |


 איוש נוכחי:  לינדה מקמהן
 תאריך כניסה לתפקיד:  3 במרץ 2025
 תחום שיפוט:  ארצות הברית ארצות הברית
 כפוף:  נשיא ארצות הברית
 מעון:  בניין לינדון ביינס ג'ונסון
 מושב המשרה:  וושינגטון די. סי. וושינגטון די. סי.
 ייסוד המשרה:  30 בנובמבר 1979 
 איוש ראשון:  שירלי הפסטדלר
 אתר רשמי
 
חותם מחלקת החינוך של ארצות הברית
מזכיר החינוך של ארצות הברית (באנגלית: United States Secretary of Education) הוא ראש מחלקת החינוך של ארצות הברית. המזכיר הוא חבר הקבינט של ארצות הברית.
מזכיר החינוך הוא נושא המשרה ה־16 בסדר ההחלפה של נשיא ארצות הברית במקרה שכהונת הנשיא נקטעת.
מזכירת החינוך הנוכחית של ארצות הברית היא לינדה מקמהן, המכהנת מטעם המפלגה הרפובליקנית מאז 3 במרץ 2025.
מזכירי החינוך

| # | תמונה | שם | תקופת כהונה> התחלה | תקופת כהונה> סיום | נשיא תחתיו כיהן |
| --- | --- | --- | --- | --- | --- |
| 1 |  | שירלי הפסטדלר | 30 בנובמבר 1979 | 20 בינואר 1981 | ג'ימי קרטר |
| 2 |  | טרל בל | 22 בינואר 1981 | 20 בינואר 1985 | רונלד רייגן |
| 3 |  | ויליאם בנט | 6 בפברואר 1985 | 20 בספטמבר 1988 | רונלד רייגן |
| 4 |  | לאורו קבזוס | 20 בספטמבר 1988 | 12 בדצמבר 1990 | ג'ורג' הרברט ווקר בוש |
| 5 |  | למאר אלכסנדר | 22 במרץ 1991 | 20 בינואר 1993 | ג'ורג' הרברט ווקר בוש |
| 6 |  | ריצ'רד ריילי | 21 בינואר 1993 | 20 בינואר 2001 | ביל קלינטון |
| 7 |  | רוד פייג׳ | 20 בינואר 2001 | 20 בינואר 2005 | ג'ורג' ווקר בוש |
| 8 |  | מרגרט ספלינגס | 20 בינואר 2005 | 20 בינואר 2009 | ג'ורג' ווקר בוש |
| 9 |  | ארני דאנקן | 21 בינואר 2009 | 1 בינואר 2016 | ברק אובמה |
| 10 |  | ג'ון קינג | 1 בינואר 2016 | 20 בינואר 2017 | ברק אובמה |
| 11 |  | בטסי דבוס | 7 בפברואר 2017 | 8 בינואר 2021 | דונלד טראמפ |
| – |  | מיק זאיס | 8 בינואר 2021 | 20 בינואר 2021 | דונלד טראמפ |
| – |  | פיל רוזנפלט | 20 בינואר 2021 | 1 במרץ 2021 | ג'ו ביידן |
| 12 |  | מיגל קרדונה | 1 במרץ 2021 | 20 בינואר 2025 | ג'ו ביידן |
| – |  | דניז קרטר | 20 בינואר 2025 | 3 במרץ 2025 | דונלד טראמפ |
| 13 |  | לינדה מקמהן | 3 במרץ 2025 | מכהנת | דונלד טראמפ |
הערות שוליים

↑  כיהן כמזכיר בפועל מ-1 בינואר עד 14 במרץ 2016, עד שהחל כהונה מלאה עם אישור מינויו בסנאט.
תא דם לבן

| --- | --- |

 שיוך:  דם 
 תיאור ב:  המילון האנציקלופדי הקטן ברוקהאוס ואפרון 
 מזהים
 טרמינולוגיה היסטולוגיקה:  H2.00.04.1.02001 
 FMA:  62852 
 קוד MeSH:  A11.118.637 
 מזהה MeSH:  D007962 
 מערכת השפה הרפואית המאוחדת:  C0023516 
 
מימין לשמאל:
תא דם לבן, טסית דם, תא דם אדום.
צולם באמצעות מיקרוסקופ אלקטרוני סורק (SEM)
תָּא-דָּם לָבָן (סימון מקובל: WBC, כינוי רווח: כדורית לבנה) או לֵיקוֹצִיט הוא תא דם השייך למערכת החיסון, ומשתתף - באופן פעיל או סביל - בהגנת הגוף מפני פולשים ומזיקים (פתוגנים). תאים בקוטר של כ-12 מיקרון בצורה כדורית. תאי דם אלה מיוצרים במח עצמות,
והם נוטלים חלק בהתמודדות עם זיהומים שונים כחיידקים, נגיפים, פטריות וטפילים. מערכת החיסון והכדוריות הלבנות מטפלות גם בתאים סרטניים.
קיימות כמה קבוצות של תאים לבנים, ולכל קבוצת תאים תפקיד מסוים בהגנה על הגוף. עלייה בכמות התאים של אחת הקבוצות, תרמז על סוג הזיהום אליו נחשף הגוף.
גם בממאירות של תאי הדם עשויה להיות עלייה בכמות התאים של אחת הקבוצות.
טווח תקין של סך התאים הלבנים הוא 4,300 - 10,800 תאים למיקרוליטר דם. חריגה כלפי מעלה מכונה "לויקוציטוזיס" ובדרך כלל מלמדת על זיהום, ואילו ערך נמוך מכונה "לויקופניה" והוא מלמד על בעיה במערכת החיסון מסיבות שונות כגון לוקמיה או תופעת לוואי של תרופות.
תאי הדם הלבנים מסוגלים:
לצאת מכלי הדם
לשנות צורה
לנוע נגד זרימת הדם
בליטר דם של מבוגר בריא יש 4x109 עד 11x109 תאי דם לבנים. תאי דם לבנים נמצאים גם במערכת הלימפה וברקמות מיוחדות.
סוגים

התאים הלבנים מחולקים לכמה קבוצות. לכל קבוצה תפקידים משלה. עלייה בכמות התאים של אחת הקבוצות תרמז על סוג הזיהום אליו נחשף הגוף:
סוגים > Neutrophil - נויטרופילים

הקבוצה הגדולה ביותר. הנויטרופילים אחראים על טיפול בזיהומים חיידקיים. טווח תקין: 54%-28% מסך התאים הלבנים (WBC). ערך גבוה מכונה נויטרופיליה (מכונה גם סטיה שמאלה). מלמד לרוב על התמודדות הגוף עם זיהום חיידקי. עשוי להצביע על סרטן הדם. ערך נמוך מכונה נויטרופניה. מעיד על רגישות מוגברת לזיהומים חיידקיים.
סוגים > Lymphocytes - לימפוציטים

הלימפוציטים אחראים על טיפול בנגיפים או בזיהומים חיידקיים ממושכים.
טווח תקין: 52%-36% מסך התאים הלבנים (WBC).
ערך גבוה מכונה לימפוציטוזיס. עשוי ללמד על זיהום נגיפי, על זיהום חיידקי כרוני או על לימפומה (סרטן מערכת הלימפה או הלימפוציטים). ערך נמוך נקרא לימפופניה. עשוי ללמד על פגיעה במח העצם, שם מיוצרים תאי הדם השונים. הגורמים לכך משתנים: תופעת לוואי של תרופות, סרטן, זיהומים נגיפיים מסוימים (למשל איידס).
סוגים > Monocytes - מונוציטים

מונוציטים הם התאים הלבנים האחראים על התמודדות עם זיהומים נגיפיים, פטרייתיים וחיידקים. במחלת הנשיקה מופיעים מונוציטים בעלי צורה לא אופיינית. נקראים מונוציטים אטיפיים.
טווח תקין: 9%-2% מסך התאים הלבנים (WBC). אחראים חלקית גם על תהליכים אלרגיים. ערך גבוה מכונה מונוציטוזיס. מופיע בזיהומים חיידקים מסוימים (שחפת, עגבת), זיהומים נגיפיים וטפיליים. מונוציטוזיס עשוי לעיתים רחוקות להצביע על סרטן.
סוגים > Basophils - באזופילים

הבאזופילים הם התאים הלבנים האחראים על תהליכים אלרגיים. טווח תקין: 1%-0% מסך התאים הלבנים (WBC). ערך גבוה מלמד על התקף אלרגיה או נטייה לאלרגיה.
סוגים > Eosinophiles - אאוזינופילים

אֵאוֹזִינוֹפִילים הם תאים לבנים המשתתפים בתהליכים שונים: זיהומים, אלרגיה, אסתמה, מחלות רקמת חיבור, זאבת אדמתית (לופוס), ספחת (פסוריאזיס). טווח תקין: 3%-1% מסך התאים הלבנים (WBC). ערך גבוה יופיע בהתקף אסתמה, אלרגיה פעילה, סקביאס.
מחלות

סרטן הפוגע בתאי דם לבנים נקרא לוקמיה.
מחסור בתאי דם אדומים נקרא אנמיה.
ישנם מספר כשלים בפעילות התקינה של תאי דם לבנים; המוכר מביניהם הוא איידס, מחלה נגיפית הפוגעת בתאי T מסייעים (Th) וגורמת להידרדרות חמורה בפעילות מערכת החיסון.
ראו גם

HIV נגד לוקמיה
תאים מיאלואידים
חרבות ברזל (מיני-אלבום)

"חרבות ברזל" הוא המיני-אלבום הראשון של הזמרת הישראלית אודיה, שיצא לאור ב-16 בנובמבר 2023, באמצעות חברת התקליטים הליקון ארומה מיוזיק. המיני-אלבום יצא בעקבות מלחמת חרבות ברזל וכולל שירים שנכתבו אודותיה. הסינגל המוביל מתוך האלבום, "חורף 23", בהשתתפותו של איזי, יצא לאור ב-22 באוקטובר 2023, והוא הוקדש לנרצחים במתקפת הפתע על ישראל ב-7 באוקטובר. השיר "דם של גיבורים" הקדישה אודיה לזכר חללי צה"ל שנפלו במלחמה, ואת "מלאכית לבנה" הקדישה לזכרה של מאי נעים, אחותה של חברתה הטובה שנרצחה בטבח במסיבת הטבע ליד רעים.
רשימת רצועות

| חרבות ברזל> מס' | חרבות ברזל> שם | חרבות ברזל> משך | חרבות ברזל>  | חרבות ברזל>  | חרבות ברזל>  | חרבות ברזל>  | חרבות ברזל>  | חרבות ברזל>  | חרבות ברזל>  |
| --- | --- | --- | --- | --- | --- | --- | --- | --- | --- |
| 1. | חורף 23 (ביחד עם איזי)   | 3:00 |  |  |  |  |  |  |  |
| 2. | דם של גיבורים  | 3:02 |  |  |  |  |  |  |  |
| 3. | מלאכית לבנה (מאי נעים ז"ל)  | 2:24 |  |  |  |  |  |  |  |
| משך כולל: | משך כולל: | 8:27 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 16 בנובמבר 2023 | סטרימינג • הורדה דיגיטלית | הליקון ארומה מיוזיק |  |
הערות שוליים

↑  מערכת תרבות ובידור, למען הילדים של חורף 23': אודיה שחררה אלבום חדש עם שירי מלחמה, באתר חדשות 13, 16 בנובמבר 2023
↑  האלבום החדש של אודיה: "זה מרגש פי כמה",  באתר כיפה, 16 בנובמבר 2023
↑  חרבות ברזל, באתר Spotify, ‏2023-11-16
| אודיה |
| --- | --- | --- |
דיסקוגרפיה ‏•‏‏ שירים
| אלבומי אולפן | אור • האמת • ילדה של אמונה |  |
| מיני-אלבומים | חרבות ברזל • כל הלחנים נגמרו |  |
| סינגלים | "אור" • "מה אשיב לך" • "נצנצים" • "על מה בנים חושבים בלילה" • "אם הייתי צריכה" • "תשבור לי ת'לב" • "אינטלקטוערס" • "האמת" • "מאמי" • "בלילות" • "אני פה" • "אינטלקטוערסית" / "הזוג המלכותי" • "תהמר עליי" • "חורף 23" • "צמוד צמוד" • "בן אדם" • "עובד בכפר" • "הטוב הרע ועודיה" • "את לא יודעת כמה שאני אוהב אותך" • "מי אוהב אותך יותר ממני" • "רוקדת מול כולם" |  |
| --- | --- |
בקרת זהויות :  MusicBrainz release group: 2d6967c6-a083-4cb2-96d7-32d14648a235
יוסי פלד

יוסי פלד משמאל, עם אלי "השליש" אפללו
מקהלת חברי המטה הכללי בעצרת צה"ל לציון עשרים שנה למלחמת ששת הימים - יוני 1987. מימין לשמאל: אלוף יוסי פלד, תא"ל חגי רגב, תא"ל עזריאל נבו, אלוף דורון רובין, תא"ל ראובן הרשקו, תא"ל אפרים לפיד, אלוף אורי שגיא.
יוסי פלד (נולד ב-18 בינואר 1941) הוא פוליטיקאי ואיש צבא ישראלי. כיהן בעבר כשר בממשלת ישראל, וכחבר הכנסת מטעם מפלגת הליכוד. בתפקידו האחרון בצה"ל שימש כאלוף פיקוד הצפון בשנים 1986–1991.
קורות חיים

נולד באנטוורפן שבבלגיה בשם יוסף (ג'פקה) מנדלביץ' לשיינע ויענקל מנדלביץ'.
בזמן מלחמת העולם השנייה נמסר עם שתי אחיותיו למשפחה נוצרית מאמצת. המשפחה גידלה אותם כקתולים ופלד למד להתפלל בפלמית ובימי ראשון היה מבקר בכנסייה. אביו נספה באושוויץ. אמו שרדה את השואה ולאחר המלחמה חזרה אל המשפחה הנוצרית באנטוורפן, כדי לקחת את ילדיה, אולם כעבור זמן קצר נוכחה לדעת שאין ביכולתה לטפל בו וכשהיה בן שש מסרה אותו לבית יתומים יהודי. כעבור שנה הועברו הילדים לצרפת, בדרך לארץ ישראל. הם עלו בעזרת הבריגדה היהודית, ללא אמם.
דודם חיכה להם בנמל חיפה ולקח אותם להתיישב בקיבוץ נגבה ב-1949.
פלד התגייס לצה"ל בשנת 1959. הוא שובץ בחרמ"ש ועבר הכשרה כלוחם, כמפקד כיתה וקורס קצינים. לאחר מכן שימש כמפקד מחלקת חרמ"ש וקמב"ץ בגדוד 9. במלחמת ששת הימים היה פלד מפקד פלוגת חרמ"ש בגדוד 9 של חטיבה 7 באוגדת הפלדה המשוריינת של האלוף ישראל טל. לאחר מכן עבר למסלול פיקודי על יחידות טנקים בחיל השריון. במלחמת ההתשה היה מפקד גדוד השריון 195 (גדוד אדם) בתעלת סואץ. ב-1971 מונה לסגן מפקד חטיבה 188.
במלחמת יום הכיפורים היה מפקד חטיבת שריון במילואים (חטיבה 205, "אגרוף הברזל") במסגרת אוגדה 146 של מוסה פלד. במהלך הלחימה נעה החטיבה על זחלים מאזור ירושלים ועד לרמת הגולן, שם השתתפה בקרבות קשים בדרום הרמה ובמרכזה. לאחר המלחמה מונה למפקד חטיבה 460 עוצבת בני אור. בשנים 1977–1978 פיקד על מתקן האימונים בצאלים.
בנובמבר 1978 מונה למפקד אוגדה 252 בסיני ושירת בתפקיד עד 1980. לאחר שובו מלימודים באנגליה, מונה בתחילת 1982 לסגן מפקד המכללה לביטחון לאומי. במלחמת לבנון הראשונה נלחם בראש כוח מאולתר ("כוח יוסי"), שהורכב מגדוד שריון סדיר, גדוד צנחנים במילואים ויחידת המילואים של סיירת מטכ"ל. הכוח בפיקודו כבש את הכפר משע'רה ונלחם ממזרח לאגם קרעון. במהלך הקרבות נוספו לכוח יחידות נוספות שכללו כוח נ"ט חטיבתי ואת חטיבת השריון "אגרוף הברזל" ופעל נגד ריכוזי כוחות הצבא הסורי. בשנים 1983 עד 1986 כיהן כראש מחלקת ההדרכה באגף המטה הכללי בצה"ל.
קורות חיים > אלוף פיקוד הצפון

בתפקידו הבא שימש פלד אלוף פיקוד הצפון מיוני 1986 ועד אפריל 1991. במהלך תקופה זו שם דגש על הקשר של הצבא עם יישובי הצפון ואף הורה לכל מפקדי היחידות בפיקוד לתלות שלט בלשכותיהם בנוסח: "המטרה: הגנה על ישובי הצפון". כאלוף פיקוד הצפון בחן פלד מחדש את האופן בו לחמו כוחות צה"ל בדרום לבנון, ונקט בקו התקפי ויוזם כנגד ארגוני המחבלים בדרום לבנון. בין היתר קבע פלד בשנתו הראשונה בפיקוד את נוהל חניבעל. בין הבולטות בפעולות שיזם כנגד ארגון החזבאללה ניתן למנות את מבצע חוק וסדר. ב־2 - 4 במאי 1988 במסגרת "מבצע חוק וסדר" פשטו כוחות צה"ל ובהם צנחנים ושריון, תחת פיקודו של אל"ם שאול מופז על בסיס מחבלי החזבאללה בעיירה מיידון שבדרום לבנון. 3 חיילי צה"ל נהרגו בפשיטה ונפצעו שבעה עשר חיילים נוספים. הפעולה הייתה הגדולה בהיקפה במבצעי צה"ל בלבנון מאז "מבצע שלום הגליל". כ-50 מחבלי חזבאללה נהרגו בקרב. פעולה מוצלחת נוספת הייתה מבצע שומרי יער, פשיטה של סיירת צנחנים בעומק לבנון. לאור הצלחות פיקוד הצפון בלחימה בלבנון מתח פלד ביקורת על אופן הכנת מבצע כחול וחום, משום שחשב שהפיקוד צריך להיות נתון בידי פיקוד הצפון, המכיר היטב את זירת הפעולה.
בעקבות ליל הגלשונים נפגש עם שר הביטחון יצחק רבין ואמר לו כי הוא מוכן לעזוב את תפקידו לאלתר כדי להרגיע את הסערה הציבורית. רבין סירב והורה לו להמשיך בתפקידו.
קורות חיים > לאחר שירותו בצה"ל

לאחר פרישתו מהצבא שימש במגוון תפקידים: יו"ר ליש שירותי דרך (בה החזיק גם 20% מהמניות), יו"ר חברת ל.מ. שירותי כח אדם, יו"ר המפעלים הפטרוכימיים ויו"ר אגודת הידידים של האוניברסיטה הפתוחה. היה דירקטור במספר חברות ובהן מבני תעשייה ותדיראן מוצרי צריכה. יועץ לממשלות הודו וטורקיה בנושאי לוחמה בטרור.
שימש במספר תפקידים ממלכתיים:
בשנת 1993 עמד בראש הרשות השנייה לטלוויזיה ולרדיו שבחרה את הזכיינים שיפעילו את ערוץ 2.
ב-1996 עמד בראש ועדה שנועדה לתכנן ולהציע מדיניות בתחום התקשורת.
בשנת 1997 מונה לעמוד בראשות העמותה הממשלתית לתכנון חגיגות שנת ה-50 למדינת ישראל, אך התפטר מתפקידו עקב חילוקי דעות עם השר הממונה משה קצב.
לאחר חטיפת החיילים בהר דב באוקטובר 2000, מינה ראש הממשלה ושר הביטחון אהוד ברק את פלד לעמוד בראש ועדה שחקרה את תפקוד כוחות צה"ל לפני, במהלך ואחרי החטיפה. הוועדה מצאה ליקויים חמורים בתפקוד הכוחות.
בשנים 2002–2004 שימש כיו"ר ועדת היגוי לטיפול ביוצאי צד"ל.
בשנת 2006 עמד בראש ועדה שחקרה את תאונת הרכבת בבית יהושע.
קורות חיים > לאחר שירותו בצה"ל > קריירה פוליטית וציבורית

בשנת 1996 הצטרף למפלגת הליכוד ותמך בבנימין נתניהו לראשות הממשלה. שנה לאחר מכן, שלח מכתב לנתניהו בו הביע את אכזבתו מתפקודו. לקראת הבחירות לכנסת החמש עשרה ולראשות הממשלה בשנת 1999, הופיע פלד באירוע של רשימת "ישראל אחת" בראשות יריבו של נתניהו, אהוד ברק, והביע תמיכה בבחירת ברק לראשות הממשלה ואכזבה מנתניהו. באוקטובר 2006, שב פלד וחיזק את תמיכתו בנתניהו.
פלד תמך בתוכנית ההתנתקות למרות שהוא העריך שהיא לא תביא להפסקת הלחימה נגד ישראל, אלא רק תקטין את החיכוך עם הערבים. ביחד עם כרמי גילון הוא נפגש עם הרב עובדיה יוסף לנסות לשכנע אותו לתמוך בהתנתקות.
בפריימריז שנערכו בליכוד ב-9 בדצמבר 2008 לקראת הבחירות לכנסת השמונה עשרה, הוצב פלד במקום ה-15 ברשימה, והתחיל לכהן כחבר הכנסת לאחר הבחירות. לאחר הקמת הממשלה ה-32 מונה פלד לתפקיד שר בלי תיק. לבקשתו, כיהן כשר המרכז את תחום פעילות ניצולי השואה, והיה האחראי על הטיפול באנשי צד"ל שנקלטו בארץ.
ב-16 בספטמבר 2012 התפטר פלד מהכנסת, ומאוחר יותר פרש גם מתפקידו בממשלה.
בשנים 2012–2016 שימש יושב ראש חברת קו צינור אילת אשקלון. במקביל שימש גם כיושב ראש חברת הבת דוראד. בנוסף שימש בשנים 2012–2021 דירקטור בחברת הנדל"ן "נתנאל גרופ".
החל משנת 2017 מונה יוסי פלד למנכ"ל המועצה הציבורית של עמותת "פתחון לב".
לאחר טבח שבעה באוקטובר אמר שצריך ליישר את עזה. לגבי הצפון אמר שאין לישראל ברירה אלא לדאוג לקיום החלטה 1701 של מועצת הביטחון של האו"ם על פיה חזבאללה אינו נמצא מדרום לליטני.
חיים אישיים

פלד הוא בעל תואר ראשון בהיסטוריה כללית מטעם אוניברסיטת תל אביב.
פלד גרוש 3 פעמים (היה נשוי לרותי כ-20 שנה) ואב לשניים. היה בן זוגה של הזמרת אביבה אבידן. מתגורר בתל אביב.
בספטמבר 2014 אושפז לאחר שעבר התקף לב.
ספרו

יוסי פלד, "איש צבא" (כתבה: רונית ורדי), תל אביב: "ספרית מעריב", תשנ"ג-1993 (הספר בקטלוג ULI).
אלישיב שמשי, אליהם נשואות העיניים - על מפקדי חטיבות בשדה הקרב, הוצאת משרד הביטחון, 2006. (הספר בקטלוג ULI)
הנסיכה והצפרדע (סרט)

| --- | --- |

כרזת הסרט בישראל
 מבוסס על:  "הנסיכה הצפרדע" מאת אי. די. בייקר (מבוסס על האגדה "הנסיך-צפרדע" של האחים גרים)
 בימוי:  רון קלמנטס, ג'ון מסקר 
 הופק בידי:  פיטר דל וצ'ו 
 תסריט:  רון קלמנטס ג'ון מוסקר רוב אדוארדס
 עריכה:  ג'ף דראהיים 
 מדבבים:  אניקה נוני רוז ברונו קמפוס מייקל לאון וולי ג'ים קאמינגס קית' דייוויד
 מוזיקה:  רנדי ניומן
 אנימטור:  Marlon West, ראובן א. אקינו, Andreas Wessel-Therhorn, Duncan Marjoribanks, Alex Kupershmidt, T. Daniel Hofstedt, אנדריאס דיג'ה, Bill Waldman, Brian Ferguson, Matt Williamês, Michael Show, דייל באר, Adam Dykstra, Allen Blyth, David Mildenberger, Phillip Vigil, Tony West, Dan Turner, Bob Bennett, Masa Oshiro, Mauro Maressa, Ted Kierscey, Mark Myer, Dan Lund, James DeValera Mansfield, Enoc Castaneda Jr., Michael Surrey, Jin Kim, Sandro Cleuzo, Russ Edmonds, Bob Davies, Randy Cartwright, Roberto Casale, Randy Haycock, Joe Oh, מארק הן, Tim Allen, Yoshimichi Tamura, Eric Walls, Jared Beckstrand, Richard Hoppe, פרס רומניללוס, Hyun Min Lee, Bert Klein, Nik Ranieri, Danny Galieote, Sam Marin, אריק גולדברג, Frans Vischer, דין ולינס, ברוס ו' סמית', ג'יימס לופז, Garrett Wren, בפסקה זו רשומה אחת נוספת שטרם תורגמה 
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  סרטי אולפני וולט דיסני
 הקרנת בכורה:  ארצות הברית 11 בדצמבר 2009   ישראל 25 בפברואר 2010
 משך הקרנה:  91 דק' 
 שפת הסרט:  אנגלית 
 סוגה:  סרט חבר'ה, סרט פנטזיה, דרמה קומית, סרט מוזיקלי, קומדיה רומנטית 
 מקום התרחשות:  ניו אורלינס 
 תקופת התרחשות:  שנות ה-20 של המאה ה-20, העשור השני של המאה ה-20 
 תקציב:  $105,000,000
 הכנסות:  $267,045,765
 הכנסות באתר מוג'ו:   princessandthefrog
 תרגום לעברית:  אולפני אלרום - ישראל אובל
 אתר רשמי
 דף הסרט ב־IMDb
 
הנסיכה והצפרדע (באנגלית: The Princess and the Frog) הוא סרט אנימציה אמריקאי משנת 2009 שהופק על ידי חברת וולט דיסני, המבוסס על הרומן "הנסיכה הצפרדע" מאת אי. די. בייקר, שנכתב בהשראת האגדה של האחים גרים, "הנסיך-צפרדע". זהו הסרט ה-49 המופק על ידי החברה והראשון להיות מצויר בהנפשה קלאסית מאז "מרד החיות" (2004). טיאנה, הדמות הראשית, היא הנסיכה השחורה הראשונה של דיסני.
"הנסיכה והצפרדע" קיבל שלוש מועמדויות לפרס האוסקר, אחד לפרס אוסקר לסרט המונפש הטוב ביותר ושניים עבור השיר המקורי הטוב ביותר. הוא הפסיד ל"למעלה" ול"לב לא שפוי".
עלילה

טיאנה היא צעירה תושבת ניו אורלינס בשנת 1926. יש לה תשוקה לאמנות הבישול מילדות, והיא עובדת בשתי משרות על מנת לחסוך כסף כדי לפתוח מסעדה משלה. שרלוט לה באף, חברת ילדות של טיאנה, שוכרת את שירותיה כדי להכין כיבוד עבור נשף המסכות של המרדי גרא המנוהל על ידי אביה העשיר אלי "ביג דדי" לה באף. אלי, המלך הרב שנתי של המרדי גרא, מבקש לקדם בברכה את הנסיך נאבין של מלדוניה, שלאחרונה הגיע כמחזר ראוי לבתו המפונקת. טיאנה נרגשת כי סוף סוף יש לה מספיק כסף כדי לרכוש ולשפץ טחנת סוכר ישנה ולהפוך אותה למסעדה שלה.
הנסיך נאבין המנושל, עני וחסר ניסיון, מעוניין להתחתן עם אישה עשירה במקום ללמוד מקצוע. הוא ומשרתו לורנס פוגשים את דוקטור פאסילייה, רופא אליל העוסק בוודו ומשכנע אותם שהוא יכול לעזור לשניהם. במקום זאת, פאסילייה הופך את נאבין לצפרדע ונותן ללורנס קמע וודו המלא בדם של נאבין, אשר בעת ענידתו גורם לעונד אותו להיראות כנאבין. פאסילייה מתכוון שלורנס, במסווה של נאבין, יתחתן עם שרלוט כדי לקבל גישה להונו של אביה.
בנשף, שרלוט מפלרטטת עם לורנס כשטיאנה מגלה שהיא עלולה לאבד את הטחנה למציע מחיר גבוה יותר. טיאנה פוגשת בנאבין, אשר, מתוך אמונה שהיא נסיכה בגלל התחפושת שלה, מבקש ממנה לנשק אותו ולשבור את הקללה של פאסילייה. טיאנה מסכימה באי רצון, תמורת הכסף שהיא צריכה כדי להציע מחיר גבוה יותר מהקונה האחר של טחנת הסוכר. עם זאת, במקום שנאבין יהפוך לאדם, טיאנה הופכת לצפרדע בעצמה. מרדף מתפתח ונאבין וטיאנה בורחים לבאיו.
לאחר מכן לורנס מציע נישואין לשרלוט, המסכימה בשמחה, אך עד מהרה הקסם בקמע של פאסילייה מתפוגג ולורנס חוזר לצורתו המקורית. פאסילייה אומר ללורנס שהם צריכים עוד דגימת דם של הנסיך כדי להאריך את הקסם, אבל מגלה שלורנס בטיפשותו שחרר את נאבין. פאסילייה פונה לאלי הוודו לעזרה, עם הבטחה שברגע שלורנס יינשא לשרלוט, תהיה לו שליטה מלאה על ניו אורלינס והוא יוכל להציע את נשמות האזרחים כתשלום. אלי הוודו נותנים לפאסילייה שדי צללים, אשר נשלחים לאתר את נאבין.
בבאיו, טיאנה ונאבין פוגשים את לואיס, תנין המנגן בחצוצרה, וריי, גחלילית. לואיס וריי מציעים להוביל אותם אל כוהנת הוודו הטובה מאמא אודי, אשר הם מאמינים כי תוכל לבטל את הקללה. מאמא אודי מספרת לצפרדעים כי נאבין צריך לנשק נסיכה אמיתית כדי להפוך אותם שוב לבני אדם, ומאחר שאלי לה באף הוא מלך המארדי גרא, שרלוט היא נסיכה, אך רק עד שהשעון יראה חצות, אז ייגמר המרדי גרא. נאבין מבין שהוא אוהב את טיאנה, אך לפני שהוא יכול להודות ברגשותיו, הוא נתפס ומובא לפאסילייה.
לפני שלורנס (במסווה של נאבין) ושרלוט יספיקו להתחתן, ריי עוזר לנאבין לברוח וגונב את הקמע. ריי נותן את הקמע לטיאנה כדי לעצור את המשרתים של פאסילייה, אבל הוא נהרג על ידי פאסילייה. לאחר מכן פאסילייה מתעמת עם טיאנה ומציע להגשים את חלום המסעדה שלה בתמורה לקמע, אך היא מסרבת כשהיא מבינה שאהבה אמיתית חשובה יותר והורסת את הקמע. רוחות הוודו הכועסות תובעות את פאסילייה עצמו כתשלום על חובותיו וגוררות אותו אל השאול.
טיאנה ונאבין מגלים את אהבתם זה לזה ומסבירים את המצב לשרלוט, שמסכימה לנשק נאבין כדי שהוא וטיאנה יוכלו להיות יחד. השעון מראה חצות לפני שהיא מספיקה לנשק אותו, אך השניים מחליטים שהם רוצים לחיות יחד כצפרדעים. לאחר ההלוויה שנערכת לריי, מאמא אודי משיאה את טיאנה ונאבין. בשל מעמדה החדש של טיאנה כנסיכה, הם חוזרים חזרה לצורתם האנושית לאחר שהתנשקו. בני הזוג חוזרים לניו אורלינס כדי לחגוג, ובעזרת לואיס, טיאנה סוף סוף קונה ופותחת מסעדה חדשה.